ભારતીય જનતા પાર્ટીએ પણ ભાઈકાકા જેવા રાજપુરુષોની પરંપરા આગળ વધારવા, આગામી વિધાનસભા ચૂંટણીમાં તેના ‘વિકાસ-એજન્ડા’ અને ‘સબ કા સાથ સબ કા વિકાસ’ના સૂત્ર અંગે સહેજ પણ વિચલિત થયા સિવાય, ધૈર્ય અને શાલીનતાપૂર્વક આગળ વધવું રહ્યું. છેલ્લાં ૨૨ વર્ષ ભાજપાનાં ગુજરાતનાં યશસ્વી શાસનવર્ષો અને કેન્દ્રમાં શ્રી મોદીજીના સાડા ત્રણ વર્ષના સીમાચિહ્નરૂપ સુશાસનના જમા પાસાને આધારે; આગામી ગુજરાત વિધાનસભા ચૂંટણીમાં એક તરફ જ્યારે નાત-જાતનાં સમીકરણોની વિકૃત-સંકીર્ણ-કુટીલ રાજનીતિનાં પરિબળો, તેમના આંતરિક વિરોધાભાસથી પરસ્પર ટકરાઈ રહ્યાનાં સંકેતો સાંપડી રહ્યા છે ત્યારે, ભાજપા વિજય-વિશ્ર્વાસ સાથે વિજયી પરચમ લહેરાવે એવી, જનમનની અપેક્ષા સાર્થક થાય તેવા ઊજળા સંજોગો હાલ ક્ષિતિજે દેખાઈ રહ્યા છે... !